Lotto-wenner se geluk gesteel’n 26-jarige Lotto-wenner is sy gelukkige kaartjie kwyt nadat twee mans, geklee in polisieuniforums, sy Lotto-wenkaartjie by sy huis in Hillcrest in KwaZulu-Natal gesteel het. Die Saturday Star berig dat Sipho Ngcobo die Lotto-kaartjie met die wennommers vir verlede week se trekking van R33 miljoen vir sy ma, Jabulile Ngcobo, gegee het om te bewaar tot hy die prys die volgende dag kon gaan opeis. Twee gewapende mans het egter later, terwyl Sipho geslaap het, toegeslaan en die wenkaartjie geëis. ’n Lotto-woordvoerder, Dudu Ndendwa, het intussen bevestig dat die prys opgeëis is en dat ’n span ondersoekbeamptes van die lotery saam met die polisie die saak ondersoek.